এফএও’র আর্থিক সহায়তায় প্রতিষ্ঠিত এ রেডিওটি ২০১২ সনের জানুয়ারি মাসের ০১ তারিখ থেকে সম্প্রচার শুরু করে। বর্তমানে প্রতিদিন ৮ঘন্টা করে কমিউনিটির শ্রোতাদের চাহিদা অনুযায়ী ভিন্ন আঙ্গিকে অনুষ্ঠান সম্প্রচারিত হচ্ছে। প্রতিদিন সকাল ৯টা থেকে ১১টা পর্যন্ত ২ঘন্টা, বিকাল ৩টা থেকে রাত ৯টা পর্যন্ত মোট ৮ঘন্টা। কৃষি রেডিও থেকে মোট ২৫টির মত অনুষ্ঠান বিভিন্ন আঙ্গিকে সম্প্রচারিত হয়।এর মধ্যে উল্লেখযোগ্য বিষয়াদি হলো কৃষি, মৎস্য, প্রাণিসম্পদ, বন, পরিবেশ, শিক্ষা, পুষ্টি, স্বাস্থ্য, গ্রামীণ বিনোদন, তথ্য প্রযুক্তি, স্থানীয় সংবাদ, নারী ও শিশু, গ্রামীণ উন্নয়ন, পরিবর্তিত জলবায়ু, প্রাকৃতিক দুর্যোগ।